บ.ลูก BSM คว้าสิทธิ์นำเข้ามุ้งลวดคุณภาพสูงรายเดียวในเอเชีย
บริษัทลูก BSM ได้รับลิขสิทธิ์ในการนำเข้า และจัดจำหน่ายมุ้งลวดคุณภาพสูงอย่าง Freedom Retractable Screens แต่เพียงผู้เดียวในเอเชีย ด้วยความผู้นำทางด้านการผลิตมุ้งลวดคุณภาพสูงจากประเทศออสเตรเลียที่มีมายาวนานกว่า 14 ปี โดยดีแอนด์ดับบลิว (เอเชีย)
5 ส.ค. 2558

นายสุเรซ ซูบรามาเนียม ประธานกรรมการ บริษัท ดีแอนด์ดับบลิว (เอเชีย) จำกัด ซึ่งเป็นบริษัทลูกของบริษัท บิวเดอสมาร์ท จำกัด (มหาชน) หรือ BSM เปิดเผยว่า ดีแอนด์ดับบลิว (เอเชีย) ซึ่งเป็นผู้ผลิต และจัดจำหน่ายสินค้าประตูหน้าต่างคุณภาพสูงได้ร่วมลงนามเซ็นสัญญากับ Freedom Retractable Screens ผู้นำทางด้านการผลิตมุ้งลวดคุณภาพสูงจากประเทศออสเตรเลียที่มีมายาวนานกว่า 14 ปี โดยดีแอนด์ดับบลิว (เอเชีย) จะได้รับลิขสิทธิ์ในการนำเข้า และจัดจำหน่ายมุ้งลวดคุณภาพสูงอย่าง Freedom Retractable Screens แต่เพียงผู้เดียวในเอเชีย
ซึ่งจะนำเสนอมุ้งลวดในรูปแบบใหม่ซึ่งเป็นการผสมผสานกันระหว่างดีไซน์กับนวัตกรรม เลือกใช้วัสดุจากอลูมิเนียม คุณภาพระดับพรีเมี่ยมที่มีความแข็งแรงทนทานสูง มุ้งลวดทุกชิ้นของ Freedom Retractable Screens ล้วนเป็นงานฝีมือที่ผ่านขั้นตอนการผลิตอย่างพิถีพิถัน และประณีต Freedom Retractable Screens ทนทานต่อทุกสภาวะอากาศ กันลมได้ดี สามารถป้องกันแมลง และสัตว์เล็กไม่ให้เข้ามารบกวนภายในบ้านหรือสถานที่พักอยู่อาศัย สะดวกรวดเร็วในการติดตั้ง ง่ายต่อการใช้งาน ฯลฯ
รวมถึงมีการปรับเปลี่ยนรูปแบบ และขนาดของมุ้งลวดให้เข้ากับทุกมุมเสาของบ้านที่มีขนาดใหญ่ อีกทั้งยังคงความสวยงาม และทันสมัยในแบบไม่ซ้ำใคร พร้อมปรับใช้ได้กับประตูแบบ French bi-fold, sliding stacker และหน้าต่างชนิดอื่นๆ เติมเต็มทุกมุมบ้านให้สวยงาม และเรียบหรูด้วย Freedom Retractable Screens ผู้นำทางด้านการผลิตมุ้งลวดคุณภาพสูงที่สามารถตอบทุกโจทย์ไลฟ์สไตล์ ทุกรูปแบบความต้องการให้เข้ากับสถานที่พักอยู่อาศัยได้อย่างลงตัว